**ELŐTERJESZTÉS KÍSÉRŐ LAP**

**E-szám: 101/2014**

**Tárgy: Nagykovácsi Nagyközség Önkormányzatának Szervezeti és Működési Szabályzatáról szóló 10/2013. (III.1.) önkormányzati rendelet (SzMSz) módosítása**

**Előterjesztő neve:** Kiszelné Mohos Katalin polgármester

**Előadó neve:** Papp István jegyző

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

***előadó osztályvezetője***

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

***Gazdasági vezető***

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2014. november 13.**

 **Jegyző**

***Az előterjesztés kiküldhető – nem küldhető ki.***

**Nagykovácsi, 2014. november 13.**

 **Polgármester**

**Tisztelt Képviselő-testület!**

**Döntést előkészítő Indokolás:**

**Előzmény:**

A képviselő-testület 2014. október 22-én megtartott alakuló ülésén megkezdte a Szervezeti és Működési Szabályzatának (a továbbiakban SzMSz) felülvizsgálatát, és meghatározta az alpolgármesterek jogállását, valamint létrehozta a bizottsági szerkezetét.

**Tényállás:**

A felülvizsgálat következő szakasza több célt szolgál. Egyrészt az Mötv. megváltozott rendelkezéseiből következő módosítási szükségnek tesz eleget a képviselő-testület. Így megjelenik az SzMSz-ben a képviselői jogállással kapcsolatosan a méltatlanság, illetve a kötelezettségszegés jogkövetkezménye. A képviselő a jövőben csak a polgármesterhez intézhet kérdést, illetve felvetést, amit 30 napon belül kell megválaszolni. Így az SzMSz nem tartalmazza az interpellációkkal kapcsolatos szabályokat.

A módosítás elvégzi azokat a korrekciókat, amelyek az Önkormányzat és a Polgármesteri Hivatal mindennapi munkavégzéséhez elengedhetetlenül szükségesek. Így kikerült a rendeletből a Polgármesteri Hivatal szervezeti egységeinek felsorolása, amely a Hivatali SzMSz-ben - ami szintén rendelet – kap helyet. Nem tartalmazza továbbá azokat az elemeket sem, amik nem a képviselő-testület döntésétől függenek.

Harmadrészt pedig a mellékletben szabályozza a létrehozott két új bizottság feladat-és hatáskörét, illetve pontosítja az ügyrendi bizottság feladatait.

**Döntési lehetőségek:** a képviselő-testület rendeletalkotásához minősített többség szükséges.

Nagykovácsi, 2014. október 22.

 Kiszelné Mohos Katalin

 Polgármester

**Nagykovácsi Nagyközség Önkormányzat Képviselő-testületének**

**/2014.(.) rendelete**

**Nagykovácsi Nagyközség Önkormányzatának Szervezeti és Működési Szabályzatáról szóló 10/ 2013. (III.01.) önkormányzati rendelet módosításáról**

A Képviselő-testület a felülvizsgálatot követően a rendeletet (továbbiakban: R.) az alábbiak szerint módosítja:

**1. §**

A R. 17. § /6/ bekezdés helyébe a következő rendelkezés lép:

**„**/6/ A Polgármester legkésőbb az ülést megelőzően 48 órával a rendkívüli ülés összehívása okának, időpontjának, helyének és tervezett napirendjének megjelölésével elektronikusan küldi meg a meghívót. A Polgármesteri Hivatal részéről a képviselőkkel telefonos megkeresése alapján időpont egyeztetés történik.”

**2. §**

A R. 18. § /1/-/5/ bekezdéseinek helyébe a következő rendelkezés lép:

„/1/ A Képviselő-testület ülése nyilvános. A Képviselő-testület gondoskodik az ülések rögzítéséről és annak későbbi lejátszásáról a kábeltévében, így megteremti a működés feletti kontroll lehetőségét.

/2/ Képviselő-testület zárt ülést tart: választás, kinevezés, felmentés, vezetői megbízatás adása, ill. visszavonása, fegyelmi eljárás megindítása, fegyelmi büntetés kiszabása, állásfoglalást igénylő személyi ügy tárgyalása (ha az érintett a nyilvános tárgyalásba nem egyezik bele), önkormányzati hatósági, összeférhetetlenségi, és kitüntetési ügyek tárgyalása esetén, méltatlansági, valamint vagyonnyilatkozattal kapcsolatos eljárás esetén.

/3/ A Képviselő-testület zárt ülést rendelhet el: a vagyonával való rendelkezés, és az általa kiírt pályázat tárgyalásakor, ha a nyilvános tárgyalás üzleti érdeket sértene.

/4/ Zárt ülésen a Képviselő-testület tagjai, a Német Nemzetiségi Önkormányzat elnöke csak az általa képviselt ügyben, a Jegyző, továbbá meghívás esetén az érintett és a szakértő, a nem a képviselő-testület tagjai közül választott alpolgármester és az aljegyző vehetnek részt.

/5/ A települési nemzetiségi önkormányzat elnöke az adott nemzetiség helyi képviselője. Amennyiben nem tagja a Képviselő-testületnek, annak ülésein tanácskozási joggal részt vehet.”

**3.§**

A R. 42. § /2/ bekezdésének helyébe a következő rendelkezés lép:

„/2/ Minősített többség (azaz a megválasztott képviselők több mint felének egynemű szavazata (legalább 5 képviselő) szükséges:

 a/ rendeletalkotáshoz,

b/ az önkormányzati társulás létrehozásához, megszüntetéséhez, abból történő kiváláshoz, a társulási megállapodás módosításához, társuláshoz, érdekképviseleti szervhez való csatlakozáshoz, abból történő kiváláshoz,

 c/ a Képviselő-testület szervezetének kialakításához, működésének meghatározásához, továbbá törvény által hatáskörébe utalt választáshoz, kinevezéshez, megbízáshoz,

 d/ intézményalapításhoz és megszüntetéshez, továbbá intézményi átszervezéshez,

 e/ külföldi önkormányzattal való együttműködési megállapodás megkötéséhez,nemzetközi önkormányzati szervhez való csatlakozáshoz, abból történő kiváláshoz,

 f/ zárt ülés elrendeléséhez,

 g/ képviselő kizárásához,

 h/ a Képviselő-testület önfeloszlatásának kimondásához,

i/ kereset benyújtásához a polgármester ellen,

 j/ a Képviselő-testület hatáskörének átruházásához, tulajdonban lévő ingatlanvagyon értékesítéséhez, megterheléséhez,

 k/ képviselő kizárásához, az összeférhetetlenség, valamint a méltatlanság megállapításához,

 l/ a képviselői megbízatás megszűnéséről való döntéshez

 m/ az Mötv. 33. §-ában meghatározott döntéshez

 n/ törvényben meghatározott egyéb döntéshez.

**4. §**

A R. az alábbi 58/A §-al egészül ki:

**„58/A §**

Az Mötv. 33. §-ában meghatározott, képviselő kötelezettségszegésével kapcsolatos eljárást a polgármester kezdeményezheti. A képviselő-testületi döntés előkészítése az Ügyrendi, összeférhetetlenségi, jogi és külső kapcsolatok bizottságának a feladata. A bizottság az eljárás szabályait maga állapítja meg.”

**5. §**

A R. 3. számú melléklete e rendelet 1. számú melléklete szerint módosul és egészül ki.

**6. §**

A R. 21. § /1/ bekezdésében, 30. § /1/ bekezdés c) pontjában és az 53. § /1/ bekezdés g) pontjában a „kisebbségi” szövegrész „nemzetiségi” szövegrészre változik.

**7. §**

Hatályát veszti a R.

a) 38. §-a,

b) 58. b) pontja,

c) 70. /2/-/3/ bekezdése.

**8. §**

E rendelet a kihirdetése napján lép hatályba.

Nagykovácsi, 2014. november 20.

 Papp István Kiszelné Mohos Katalin

 jegyző polgármester

Záradék:

Kihirdetve:

Nagykovácsi, 2014. november 24-én

 Papp István

 jegyző

1. számú melléklet a /2014.(XI. ) KT rendelethez

**Az SzMSz 3. számú melléklete**

**A Képviselő-testület állandó bizottságainak feladatai és hatáskörei**

**„Ügyrendi, összeférhetetlenségi, jogi és külső kapcsolatok bizottsága”**

„5./ szabályozza az önkormányzati képviselők vagyonnyilatkozatával kapcsolatos, valamint az Mötv. 33. §-ában leírt eljárást, és ellátja az ezzel kapcsolatos feladatokat

6./ ellátja az összeférhetetlenségi és méltatlansági eljárással kapcsolatos feladatokat

**Egészségügyi és szociális bizottság**

**Véleményezi**

1. az önkormányzat költségvetésének egészségüggyel és szociális ellátással kapcsolatos kiadásait-bevételeit,
2. a szociális ellátás fejlesztési irányainak meghatározását, a szociális védőháló megteremtését célzó koncepciókat, előterjesztéseket,
3. a szociális gondoskodást, a gyermek-, ifjúság- és családvédelmet érintő ügyeket és előterjesztéseket,
4. a védőnők kinevezésével összefüggő pályázatokat, javaslatot tesz a döntésre,
5. a háziorvosi, házi gyermekorvosi, fogorvosi, védőnői, óvoda- és iskola-egészségügyi orvosi körzetek kialakítását,
6. az egészségügyi, szociális ellátás területére vonatkozó megállapodásokat, szerződéseket,
7. a település egészségfejlesztési célkitűzéseinek megvalósulását, ösztönzi a civil szervezetek és az oktatási-nevelési intézmények részvételét a programokban.
8. az önkormányzat egészségügyi helyiségeinek hasznosítására vonatkozó javaslatokat.

**További feladatai:**

1. Közreműködik a helyi szociális rendelet felülvizsgálatában, előkészítésében, szükség szerint javaslatot tesz a módosításra.
2. Szervezi és ellenőrzi a képviselő-testület egészségügyi és szociális témakörben hozott döntéseinek végrehajtását.
3. Előkészíti azokat az előterjesztéseket, amelyekre a képviselő-testülettől erre megbízást kap.
4. Gyakorolja a képviselő-testület által részére határozatban biztosított döntési jogosítványokat.
5. Figyelemmel kíséri a Családsegítő és Gyermekvédelmi Szolgálat munkáját.
6. Kapcsolatot tart a háziorvosokkal, a gyermekorvosokkal, a fogorvosokkal, a védőnőkkel és az oktatási-nevelési intézmények gyermekvédelmi felelőseivel.
7. Figyelemmel kíséri a szakterületét érintő jogszabályi változásokat és felhívja az ezekkel kapcsolatos tennivalókra a képviselő-testület figyelmét.
8. Figyelemmel kíséri a gyógyító-megelőző és a betegellátási tevékenységet, közreműködik az egészséges életmód közösségi feltételeinek megteremtésében.
9. Javaslatot dolgoz ki az egészségügyi és szociális ellátás fejlesztésének programjára.
10. Részt vesz az önkormányzat által támogatott egészségügyi, szociális célú pályázatok elbírálásában.
11. Figyelemmel kíséri és elemzi a településen élők szociális helyzetének alakulását, a gondoskodás kiterjesztése érdekében együttműködik az egyházakkal, karitatív szervezetekkel és a szociális gondoskodás területén tevékenykedő társadalmi szervezetekkel.
12. Az önkormányzati szociális hatósági ügyekkel kapcsolatos fellebbezések tekintetében előkészítő, véleményező és javaslattevő munkát végez.
13. Segíti a beteg-, szociális-, gyermeki jogok érvényesítésével kapcsolatos feladatokat, vizsgálja azok megvalósítását, elemzi a meghatározó és befolyásoló tényezőket.

**Oktatási, kulturális, sport, turisztikai és környezetvédelmi bizottság**

**Köznevelési intézményekkel kapcsolatos feladatai:**

1. Együttműködik az iskolával, óvodával, bölcsődével. Ennek keretében
* véleményezi a település köznevelés fejlesztési koncepcióját (az önkormányzat feladat-ellátási, intézmény-működtetési és fejlesztési tervét), valamint az önkormányzat minőségfejlesztési tervét,
* figyelemmel kíséri a gyermeki jogok érvényesülését a településen.
1. Figyelemmel kíséri a nevelő, oktató és fejlesztő munkát. Ennek keretében
* ellenőrzi és koordinálja az Önkormányzat által fenntartott és/vagy működtetett köznevelési intézmények tevékenységét,
* támogatja és összehangolja a köznevelési intézményekben működő Szülői Szervezetek, a települési gyermek és ifjúsági civil szervezetek és alapítványok munkáját,
* kapcsolatot tart a település más fenntartású nevelési-oktatási intézményeivel valamint a helyi bölcsődével.
1. Együttműködik a Nagykovácsi Alapfokú Művészeti Iskolával.
2. Véleményezi az intézmények vezető álláshelyére beérkezett pályázatokat.

**A kultúrával, közművelődéssel kapcsolatos feladatai:**

1. A lakosság művelődése érdekében együttműködik a Öregiskola Közösségi Ház és Könyvtár integrált intézménnyel.
2. Elősegíti és támogatja a lakosság számára nyújtott közművelődési és nyilvános könyvtári szolgáltatásokat.
3. Támogatja a lakosság művészeti kezdeményezéseit, önszerveződéseit, feltételeinek létrehozását.
4. Igény szerint segítséget nyújt a helyi közösségi rendezvények megszervezésében, lebonyolításában.
5. Figyelemmel kíséri és segíti az önkormányzat nemzetközi kapcsolatait, javaslatot tesz a határon túli településekkel való kapcsolat kiépítésére, ápolására.
6. Kidolgozza, aktualizálja Nagykovácsi kulturális koncepcióját, stratégiáját összhangban az egyéb fejlesztési dokumentációkkal, érvényben lévő fejlesztési tervekkel.
7. Elősegíti a a koncepcióban rögzített, stratégiai feladatok operatív lebontását, ezeket harmonizálja az Önkormányzat intézményeinek stratégiai terveivel, intézményi éves munkaterveivel, figyelemmel az egyházi- és civil közösségek tevékenységére.
8. Figyelemmel kíséri a helyi közművelődési rendelet aktualizálásának szükségességét, ezzel kapcsolatban javaslatot tesz.
9. Figyelemmel kíséri a közművelődési és közgyűjteményi kötelező feladatainak ellátására alapított intézmény/ek alapító okiratatát/ait, szükség esetén javaslatot tesz ez/ek aktualizálására.
10. Figyelemmel kíséri az érvényben lévő kulturális alapú együttműködési szerződések, megállapodások megvalósulását, aktualizálásuk szükségességét.
11. Véleményezi a helyi tömegtájékoztatással kapcsolatos döntéseket, véleményezi és előkészíti a helyi médiával kapcsolatos pénzügyi döntéseket, figyelemmel kíséri működésüket.
12. Kapcsolatot tart a Német nemzetiségi önkormányzattal a nemzetiségi kultúra ápolásának biztosítására.
13. Együttműködés a helyi egyházakkal, gyermek, ifjúsági és felnőtt kulturális célokért tevékenykedő civil szervezetekkel, alapítványokkal.

**Testneveléssel, sporttal, szabadidős tevékenységgel kapcsolatos feladatai:**

1. A helyi sporttevékenység támogatására, javaslattétellel él közösségi és versenysport támogatására.
2. Sportlétesítmények fejlesztésének elősegítése, a jelenlegi sportlétesítmények állapotának. kihasználtságának vizsgálata.
3. Szabadidősport feltételeinek fejlesztése.
4. Gyermek-és ifjúsági sportrendezvények segítése.
5. Önszerveződő sporttevékenység feltételeinek elősegítse.
6. Együttműködik a helyi sportegyesületekkel.
7. Figyelemmel kíséri a helyi sportszervezetek működését.
8. Kidolgozza Nagykovácsi sportkoncepcióját.

**Turisztikával kapcsolatos feladatai:**

1. Együttműködik Nagykovácsi turizmusban érintett szereplőivel, munkakapcsolatot tart a turizmus területén érintett társadalmi szervezetekkel és civil egyesületekkel.
2. Kidolgozza Nagykovácsi turisztikai koncepcióját.
3. Javaslatokat tesz az Önkormányzat honlapján és más médiafelületeken megjelenő turisztikai témájú publikációk szakmai tartalmára.
4. Munkakapcsolatot tart a hazai és nemzetközi turisztikai szervezetekkel, egyesületekkel.

**Környezetvédelemmel kapcsolatos feladatai:**

1. Kidolgozza Nagykovácsi környezetvédelmi koncepcióját.
2. A fejlesztési feladatok során közvetíti a környezetvédelem követelményeit, elősegítve a környezeti állapot javulását.
3. Véleményezi a közterület felügyelet éves beszámolóját.
4. Együttműködik a helyi környezetvédelmi egyesületekkel.
5. Együttműködik a Pilisi Parkerdő Zrt-vel és a Duna-Ipoly Nemzeti Park Igazgatósággal a természetvédelmi területekkel összefüggő feladatok és lehetséges fejlesztési tervek kidolgozása céljából.”